CELEX: 62013TA0611
Language: sl
Date: 2015-07-15 00:00:00
Title: Zadeva T-611/13: Sodba Splošnega sodišča z dne 15. julija 2015 – Australian Gold/UUNT – Effect Management & Holding (HOT) (Znamka Skupnosti — Postopek za ugotovitev ničnosti — Mednarodna registracija, v kateri je imenovana Evropska skupnost — Figurativna znamka HOT — Absolutni razlogi za zavrnitev — Neobstoj razlikovalnega učinka — Razlikovalni učinek — Člen 7(1)(b) in (c) Uredbe (ES) št. 207/2009 — Člen 75, drugi stavek, Uredbe št. 207/2009 — Nasprotna pritožba, vložena pri odboru za pritožbe — Člen 8(3) Uredbe (ES) št. 216/96 — Nasprotna tožba pred Splošnim sodiščem — Člen 134(3) Poslovnika z dne 2. maja 1991)

14.9.2015   
            
            
               SL
            
            
               Uradni list Evropske unije
            
            
               C 302/50
            
         Sodba Splošnega sodišča z dne 15. julija 2015 – Australian Gold/UUNT – Effect Management & Holding (HOT)
   (Zadeva T-611/13) (1)
   
   ((Znamka Skupnosti - Postopek za ugotovitev ničnosti - Mednarodna registracija, v kateri je imenovana Evropska skupnost - Figurativna znamka HOT - Absolutni razlogi za zavrnitev - Neobstoj razlikovalnega učinka - Razlikovalni učinek - Člen 7(1)(b) in (c) Uredbe (ES) št. 207/2009 - Člen 75, drugi stavek, Uredbe št. 207/2009 - Nasprotna pritožba, vložena pri odboru za pritožbe - Člen 8(3) Uredbe (ES) št. 216/96 - Nasprotna tožba pred Splošnim sodiščem - Člen 134(3) Poslovnika z dne 2. maja 1991))
   (2015/C 302/64)
   Jezik postopka: nemščina
   
      Stranke
   
   
      Tožeča stranka: Australian Gold LLC (Indianapolis, Indiana, Združene države) (zastopnika: A. von Mühlendahl in H. Hartwig, odvetnika)
   
      Tožena stranka: Urad za usklajevanje na notranjem trgu (znamke in modeli) (zastopnika: A. Poch in S. Hanne, zastopnika)
   
      Druga stranka pred odborom za pritožbe, intervenientka v postopku pred Splošnim sodiščem: Effect Management & Holding GmbH (Vöcklabruck, Avstrija) (zastopnik: H. Pernez, odvetnik)
   
      Predmet
   
   Tožba zoper odločbo četrtega odbora za pritožbe UUNT z dne 10. septembra 2013 (zadeva R 1881/2012-4), zvezi s postopkom za ugotovitev ničnosti med družbama Australian Gold LLC in Effect Management & Holding GmbH.
   
      Izrek
   
   
               1.
            
            
               Odločbo četrtega odbora za pritožbe Urada za usklajevanje na notranjem trgu (znamke in modeli) z dne 10. septembra 2013 (zadeva R 1881/2012-4) se razveljavi v delu, v katerem odbor za pritožbe ni odločil glede prijave družbe Australian Gold LLC v zvezi s „pripravki za čiščenje, poliranje, razmaščevanje in brušenje“ iz razreda 3 in „sanitarnimi proizvodi za medicinske namene“ iz razreda 5 in v delu, v katerem je bila z njo razveljavljena in spremenjena odločba oddelka za izbris za „parfumerijske izdelke, eterična olja, kozmetična sredstva, zlasti šampone, gele za tuširanje, losione za telo, masažna olja, gele, kreme za obraz“ iz razreda 3.
            
         
               2.
            
            
               Pritožba, ki jo je vložila družba Effect Management & Holding GmbH pred odborom za pritožbe se zavrne v delu, ki se nanaša na „parfumerijske izdelke, eterična olja, kozmetična sredstva, zlasti šampone, gele za tuširanje, losione za telo, masažna olja, gele, kreme za obraz“.
            
         
               3.
            
            
               V preostalem se tožba zavrne.
            
         
               4.
            
            
               Predlog za spremembo izpodbijane odločbe, ki ga je podala Effect Management & Holding se zavrne.
            
         
               5.
            
            
               Vsaka izmed strank nosi lastne stroške.
            
         
      (1)  UL C 24, 25.1.2014.